stanford-oval/wikipedia huggingface dataset:
Venture Church Network

| Venture Church Network |
| --- | --- |

Suuntautuminen:  evankelikalismi
Teologia:  baptismi
Toiminta-alue:  Yhdysvallat
Perustettu:  1947
Irtautunut:  Pohjoinen baptistikonventio
Aiheesta muualla
Sivusto
Infobox OKVirheellinen NIMI-arvo: 
Venture Church Network (aik. Conservative Baptist Association eli CBAmerica) on yhdysvaltalainen itsenäisten ja riippumattomien baptistikirkkojen järjestö. Järjestö on perustettu 17. toukokuuta 1947 New Jerseyssa. Järjestön perustajat olivat perustaneet Fundamentalist Fellowshipin, mutta jääneet Pohjoisen baptistikonvention yhteyteen. Liitto erosi pohjoisesta baptistikonventista erityisesti fundamentalistiseen ja moderniin raamatuntulkintaan liittyvien erimielisyyksien vuoksi.
Järjestö toimii kirkkojen yhteisenä verkostona erityisesti lähetystyön alueella. Järjestö kertoo tavoitteekseen erityisesti seurakuntien kehittämisen.
Aiheesta muualla

Kirkkokunnan verkkosivusto (englanniksi)
| n k Baptismi Yhdysvalloissa |
| --- | --- |
Kirkkokunnat:  Alliance of Baptists  American Baptist Association  American Baptist Churches in the USA  Baptist Bible Fellowship International  Baptist Missionary Association of America  Berean Fellowship of Churches  Converge  Cooperative Baptist Fellowship  Eteläinen baptistikonventio  General Association of General Baptists  General Association of Regular Baptist Churches  Lott Carey Baptist Foreign Mission Convention  National Association of Free Will Baptists  National Baptist Convention of America  National Baptist Convention, USA  National Missionary Baptist Convention of America  National Primitive Baptist Convention  North American Baptist Conference  Original Free Will Baptists  Primitive Baptists  Progressive National Baptist Convention  Romanian Baptist Church in America  Separate Baptists in Christ  Seventh Day Baptist General Conference  Sovereign Grace Ministries  Venture Church Network  Riippumattomat baptistit
Ilmavirtavoimala

Periaatekuva ilmavirtavoimalan toiminnasta
Andasolin aurinkovoimala Espanjassa.
Fysikaalisia perusteita
Aurinko
Auringon säteily
Absorptio
Valosähköinen ilmiö
Aurinkolämmitys
Aurinkokeräin
Aurinkokeitin
Aurinkosähkö
Aurinkokenno
Aurinkolämpövoima
Ilmavirtavoimala
Ilmavirtavoimala eli aurinkotorni on sähköä tuottava voimalaitos, joka ottaa energiansa auringon säteilylämmön avulla aikaansaadusta ilmavirtauksesta. Voimala käsittää läpinäkyvällä katolla varustetun laajan ja matalan lämmönkeräystilan, jonka keskeltä nousee korkea, ontto torni. Auringon säteilylämpö lämmittää keräilyalueen ilmaa, joka virtaa torniin ja nousee ylöspäin pyörittäen torniin asennettuja turbiineja. Korvausilma otetaan keräysalueen reunoilta. Voimalan periaatteen on ideoinut saksalainen Jörg Schlaich.
Historia

Schlaich Bergermann & Partner rakensi 1980-luvun alussa yhteistyössä Espanjan valtion kanssa Espanjan Manzaneresiin  koevoimalan, jolla hän osoitti idean toimivuuden. 150 metriä korkean vuosina 1982–1989 toimineen koelaitoksen teho oli 50 kW.
Toimintaperiaate

Mitä suurempi lämmönkeräysalue ja korkeampi torni, sitä suurempi on tornin läpi nouseva ilmavirta ja siten myös sähköntuotanto. Lämmönkeräysalueelle syntyy niin suuri lämpövarasto, että voimala tuottaa sähköä myös yöaikaan. Yötuotantoa voidaan vielä tehostaa lämpöä varaavilla aurinkokeräimillä.
Suunnitteilla olevat voimalat

Australialainen voimayhtiö EnviroMission Limited suunnittelee rakentavansa maailman ensimmäisen laajamittaisen, tuotantokäyttöön suunnitellun ilmavirtavoimalan La Paziin Arizonaan Yhdysvaltoihin. Voimalan teho on 200 MW. 200 MW voimala vähentäisi 900 000 tonnia kasvihuonekaasupäästöjä.
Aiheesta muualla

Kuvia tai muita tiedostoja aiheesta Ilmavirtavoimala Wikimedia Commonsissa
Uusiutuva energia ja kestävä kehitys
| --- | --- |
Aurinkovoima:  aurinkokenno  aurinkolämmitys  aurinkokeräin  keskittävä aurinkovoima  aurinkojäähdytys 
Tuulivoima:  merituulivoima  luettelo merituulivoimasta  tuulipuisto  tuulimylly 
Vesivoima:  aaltoenergia  vuorovesienergia  vuorovesimylly 
Maa, vesi ja ilma:  geoterminen energia  maalämpö  ilmalämpöpumppu  ilma-vesilämpöpumppu  ilmavirtavoimala 
Biologinen:  biomassa  energiakasvit  puupolttoaine  pelletti  biopolttoaine  bioetanoli  E85  biodiesel  biokaasu 
Kemiallinen:  polttokenno  vetytalous  metanolitalous 
Muuta:  energiansäästö  energiatehokkuus  fuusioreaktori  vihreä sähkö  hajautettu energiantuotanto  sähköntuotanto  lämmöntuotanto  kaukolämpö  energiankulutus  valaistus  tuontisähkö  säätövoima  lämmön varastointi  sähkön varastointi  kuljetus  sähköauto  hybridiauto  joukkoliikenne  kimppakyyti 
Teemasivut:  Kestävä kehitys  Ympäristönsuojelu  Energia 
Energiantuotanto
Helluva Boss

| Helluva Boss |
| --- | --- |

Tyyli:  aikuisanimaatio musikaali musta huumori komediadraama
Kestoaika:  11-30 min
Luoja(t):  Vivienne Medrano
Kehittäjä(t):  Vivienne Medrano
Pääosissa:  Brandon Rogers Richard Horvitz Vivian Nixon Erica Lindbeck Bryce Pinkham Alex Brightman
Alkuperämaa:  Yhdysvallat
Alkuperäiskieli:  englanti
Verkko:  YouTube
Julkaistu:  31. lokakuuta, 2020
Esitetty:  25. marraskuuta, 2019 –
Tuotantokausia:  2
Jaksoja:  21
Tuotanto
Tuottaja(t):  Vivienne Medrano Austin Snyder
Vastaava(t) tuottaja(t):  Timothy Cubbison
Ohjaaja(t):  Vivienne Medrano
Käsikirjoittaja(t):  Vivienne Medrano Brandon Rogers (kausi 1)
Säveltäjä(t):  Jefferson Friedman Matt Novack Christopher French Parry Gripp (sanat) Sam Haft (sanat) Lyle Rath (sanat) Brandon Rogers (sanat) Gooseworx (pilotti)
Leikkaaja(t):  Vivienne Medrano Nico Colaleo (pilotti)
Tuotantoyhtiö(t):  SpindleHorse Toons
Aiheesta muualla
IMDb 
Helluva Boss on yhdysvaltalainen aikuisille suunnattu nettianimaatiosarja, jonka on luonut Vivienne "VivziePop" Medrano. Sarja on Medranon Hazbin Hotel -sarjan spin-off ja se keskittyy Helvetissä toimivan salamurhayrityksen I.M.P:n työntekijöiden arkeen.
Sarjan pilottijakso esitettiin 25. marraskuuta vuonna 2019 Youtubessa. Koko ensimmäinen kausi tuli Vivziepopin Youtube-kanavalle 31. lokakuuta 2020. Toinen tuotantokausi vahvistettiin 13. joulukuuta, 2021 ja sen aloittava jakso julkaistiin 30. heinäkuuta 2022.
Juoni

Sarja seuraa kolmea pikkupirua, Blitzoa, Moxxieta ja Millietä, jotka ovat perustaneet I.M.P (Immediate Murder Professionals) -palkkamurhatoimiston, jonka puitteissa he suorittavat asiakkaidensa antamia tappoja ja tehtäviä. Heidän apunaan toimivat I.M.P:n vastaaonttovirkailijana toimiva hornanhurtta Loona, sekä Blitzon miesystäväksi julistautunut demoniprinssi Stolas, jonka loitsukirjalla he pääsevät ihmisten maailmaan. Sarjan edetessä he kohtaavat erinäisiä okkultististen teoksien inspiroimia demonihahmoja, kuten Asmodeuksen ja Mammonan.
Sarja on komediallinen ja käsittelee huumorin keinoin synkkiä aiheita, kuten kuolemaa ja väkivaltaa, sekä keskittyy Hazbin Hotel -sarjaa enemmän hahmojen välisiin henkilösuhteisiin.
Ääninäyttelijät

| 0 | 1 | 2 |
| --- | --- | --- |
|  Brandon Rogers  | … |  Blitzo, Loopty Goopty, sivuäänet   |
|  Richard Horvitz  | … |  Moxxie, Eddie, Crimson, sivuäänet   |
|  Vivian Nixon  | … |  Millie   |
|  Erica Lindbeck  | … |  Loona, Millie (pilotti)   |
|  Bryce Pinkham  | … |  Stolas   |
|  Mara Wilson  | … |  Mrs. Mayberry, sivuäänet   |
|  Jinkx Monsoon  | … |  Martha, sivuäänet   |
|  Maxwell Atoms  | … |  Ralphie, sivuäänet   |
|  Georgina Leahy  | … |  Stella    |
|  Barrett Wilbert Weed  | … |  Octavia   |
|  Alex Brightman  | … |  Fizzarolli ja robotti Fiz   |
|  Cristina Vee  | … |  Verosika Mayday   |
|  James Monroe Iglehart  | … |  Vortex, Asmodeus   |
|  Don Darryl Rivera  | … |  Wally Wackford, Cletus, Arick Burnz   |
|  Vivienne Medrano  | … |  Keenie, Deerie, sivuäänet   |
|  Jayden Libran  | … |  Collin    |
|  Michael James Ruocco  | … |  Lyle Lipton   |
|  Norman Reedus  | … |  Striker (kausi 1)   |
|  Edward Bosco  | … |  Striker (2. kaudesta eteenpäin), Joe, sivuäänet   |
|  Su Jan Chase  | … |  Lin    |
|  Morgana Ignis  | … |  Sallie May    |
|  Michael Romeo Ruocco  | … |  D.H.O.R.K.S agentti 1   |
|  Erica Luttrell  | … |  D.H.O.R.K.S agentti 2   |
|  Jonathan Freeman  | … |  Paimon, Cash Buckzo   |
|  Eric Schwartz  | … |  Chazwick Thurman   |
|  Jason Lashea  | … |  Andrealphus   |
|  Kesha Sebert  | … |  Beelzebub   |
|  Jinhee Joung  | … |  Barbie Wire   |
|  Monica Franco  | … |  Jimmy, sivuäänet    |
|  Michael Cusack  | … |  Mammona   |
|  Faye Mata  | … |  Glitz ja Glam   |
|  Jorge R. Gutierrez  | … |  Gerardo Velazquez   |
|  John Waters  | … |  Rolando    |
|  Erika Henningsen  | … |  Bethany   |
|  Patrick Page  | … |  Saatana   |
|  Harvey Guillén  | … |  Vassago   |
|  Brock Baker  | … |  Stolas (pilotti), sivuäänet   |
|  Joel Perez  | … |  sivuäänet    |
|  Julián Rebolledo  | … |  sivuäänet   |
|  Zach Hadel  | … |  sivuäänet   |
|  Abe Goldfarb  | … |  sivuäänet   |
|  Lyle Rath  | … |  sivuäänet    |
|  Abe Goldfarb  | … |  sivuäänet   |
|  Jack Plotnick  | … |  sivuäänet   |
|  Kadyr Gutierrez  | … |  sivuäänet   |
Vastaanotto

Sarjan saama vastaanotto on ollut enimmäkseen positiivista ja se on saanut ylistystä mm. animaation laadukkuudesta sekä LGBTQ -representaatiosta. Sarjaa on myös fanidubattu usealle kielelle.
Krisztián Németh

Krisztián Németh (s. 5. tammikuuta 1989 Győr) on unkarilainen jalkapalloilija, joka on pelipaikaltaan hyökkääjä. Hän on kotimaansa lisäksi pelannut Englannin, Kreikan, Alankomaiden, Yhdysvaltojen, Qatarin ja Slovakian sarjoissa. Hän pelasi Unkarin A-maajoukkueessa vuosina 2010–2019. Hän pelasi myös Unkarin alle 17-, alle 19-, alle 20- ja alle 21-vuotiaiden maajoukkueissa.
Németh aloitti liigauransa MTK Budapestissa. Hän kuului englantilaisseura Liverpoolin omistukseen vuosina 2007–2010, mutta hän pelasi Englannissa vain yhden mestaruussarjaottelun ollessaan lainalla Blackpoolissa. Kreikassa hän pelasi AEK Ateenan, Olympiakos Pireuksen ja Olympiakos Volosin joukkueissa 30 superliigaottelua ja teki niissä neljä maalia. Alankomaissa hän pelasi vuosina 2012–2014 Waalwijkin ja Rodan joukkueissa 66 Eredivisie-ottelua ja teki niissä 14 maalia. Yhdysvalloissa hän edusti MLS:ssä pelaavia Sporting Kansas Cityä, New England Revolutionia ja Columbus Crewta. Vuodesta 2021 hän on pelannut jälleen Unkarissa Debrecenissä ja MTK Budapestissa.
Németh pelasi kolme ottelua alle 17-vuotiaiden EM-kilpailuissa 2006 ja teki kaksi maalia Luxemburgia vastaan. Hän pelasi kolme ottelua alle 19-vuotiaiden EM-kilpailuissa 2008 Unkarin edetessä välieriin ja teki maalin alkulohko-ottelussa Bulgariaa vastaan. Alle 20-vuotiaiden MM-kilpailuissa 2009 Unkari saavutti pronssia ja Németh pelasi kuusi ottelua ja teki maalin alkulohko-ottelussa Yhdistyneitä arabiemiirikuntia vastaan sekä kaksi maalia jatkoajalla puolivälierässä Italiaa vastaan. Neljännesvälierän Tšekkiä vastaan päättäneessä rangaistuspotkukilpailussa hän epäonnistui maalinteossa mutta teki joukkueensa ensimmäisenä laukojana maalin pronssiottelun Costa Ricaa vastaan ratkaisseessa rangaistuspotkukilpailussa, johon Unkari selviytyi tasoitettuaan tilanteen varsinaisen peliajan lopussa Némethiin kohdistuneesta rikkeestä tulleella rangaistuspotkulla.
Németh pelasi Unkarin A-maajoukkueessa ensimmäisen kerran toukokuussa 2010 ystävyysottelussa Saksaa vastaan. EM-kilpailuissa 2016 hän pelasi avauskokoonpanossa ensimmäisessä alkulohko-ottelussa Itävaltaa vastaan ja tuli 71. minuutilla vaihdosta kentälle kolmannessa alkulohko-ottelussa Portugalia vastaan. Hän pelasi viimeisen maaottelunsa syyskuussa 2019. Hän pelasi kaikkiaan 37 A-maaottelua, joissa hän oli 12 kertaa avauskokoonpanossa. Hän teki näissä otteluissa neljä maalia: yhden syyskuussa 2013 MM-karsintaottelussa Viroa, kaksi lokakuussa 2015 EM-karsintaottelussa Kreikkaa ja yhden maaliskuussa 2018 ystävyysottelussa Kazakstania vastaan.
Nenänieluputki

Nenänieluputken käytön harjoittelua Yhdysvaltojen rannikkovartioston koulutuksessa.
Nenänieluputki on tarkoitettu tajuttomien potilaiden ilmateiden auki pitämiseen. Tajuttomilla ja nukutetuilla kieli voi tukkia ilmatiet. Sopivan kokoinen nenänieluputki auttaa ilmateiden auki pysymisessä. Nenänieluputki on tavallista nieluputkea siedetympi ja se pysyy paremmin paikoillaan. Nenänieluputken työntäminen paikoilleen voi aiheuttaa nenäverenvuodon etenkin verenohennuslääkkeitä käyttävillä potilailla.
Suomessa Puolustusvoimat ovat kouluttaneet nenänieluputken käyttöä esimerkiksi taistelupelastajille.
Nenänieluputken asettaminen paikoilleen harjoitustilanteessa Yhdysvaltojen rannikkovartioston koulutuksessa.
Pohjois-Amerikan luterilainen kirkko

| Pohjois-Amerikan luterilainen kirkko |
| --- | --- |

Suuntautuminen:  Luterilainen
Johtaja:  piispa Dan Selbo
Toiminta-alue:  Yhdysvallat ja Kanada
Päätoimipaikka:  Hilliard, Ohio
Perustettu:  2010
Irtautunut:  Amerikan evankelisluterilaisesta kirkosta ja Kanadan evankelis-luterilaisesta kirkosta
Seurakuntia:  yli 430
Jäseniä:  yli 142 500
Julkaisut:  North American Lutheran Church Newsletter
Koulutus:  The North American Lutheran Seminary
Aiheesta muualla
Sivusto
Infobox OKVirheellinen NIMI-arvo: 
Pohjois-Amerikan luterilainen kirkko (engl. North American Lutheran Church, NALC) on luterilainen kirkkokunta Yhdysvalloissa. Sillä on yli 142 500 jäsentä ja yli 430 seurakuntaa. Se syntyi vuonna 2010 reaktiona Amerikan evankelisluterilaisen kirkon vuoden 2009 elokuussa tekemään päätökseen avata kirkkonsa pappisvirka henkilöille, jotka elävät suhteessa samaa sukupuolta olevan kanssa. Tätä päätöstä vastustaneet perustivat NALC:in.
Aiheesta muualla

Kirkon kotisivut
| n k Luterilaisuus Yhdysvalloissa |
| --- | --- | --- |
| Päälinja ja tunnustuksellisuus |  Amerikan evankelisluterilainen kirkko  Augsburgin luterilainen kirkko  Latvian evankelis-luterilainen kirkko Amerikassa  Lutheran Congregations in Mission for Christ  Pohjois-Amerikan luterilainen kirkko  |  |
| Synodi-kirkot |  Church of the Lutheran Confession  Concordia Lutheran Conference  Evankelisluterilainen synodi  Independent Lutheran Diocese  Lutheran Churches of the Reformation  Missouri-synodi  Orthodox Lutheran Confessional Conference  Protes'tant Conference  Wisconsinin evankelis-luterilainen synodi  |  |
| Vapaa luterilaisuus |  Amerikan luterilaisten kirkkojen liitto  Conservative Lutheran Association  Evangelical Lutheran Conference & Ministerium of North America  Lutheran Ministerium and Synod – USA  Vapaiden luterilaisten seurakuntien liitto  |  |
| Herätysliikkeet |  Apostolic Lutheran Church  Church of the Lutheran Brethren of America  Laestadian Lutheran Church  Old Apostolic Lutheran Church  |  |
| Korkeakirkollisuus |  Evangelical Catholic Church  Evangelical Lutheran Diocese of North America  Lutheran Church - International  |  |
Turvallisuus- ja kemikaalivirasto

| Turvallisuus- ja kemikaalivirasto Säkerhets- och kemikalieverket> Tukes |
| --- | --- |

 Tukesin päätoimipaikka Pasilan virastokeskuksessa.
Perustettu:  1995
Tehtävä:  valvonta, viestintä, toimeenpano ja kehittäminen
Ministeriö:  Työ- ja elinkeinoministeriö Maa- ja metsätalousministeriö
Sijainti:  Pasilan virastokeskus Opastinsilta 12 B Pasila, Helsinki
Valtio:  Suomi
Pääjohtaja:  Tomi Lounema
Työntekijöitä:  289 (2023)
Vuosibudjetti:  23,6 milj. € (2023)
Aiheesta muualla
Sivusto
Turvallisuus- ja kemikaalivirasto (lyh. Tukes) (engl. Finnish Safety and Chemicals Agency, ruots. Säkerhets- och kemikalieverket) on Suomen työ- ja elinkeinoministeriön hallinnonalalla toimiva virasto. Tukes on valtakunnallinen lupa- ja valvontaviranomainen, joka edistää tuotteiden, palveluiden ja teollisen toiminnan turvallisuutta ja luotettavuutta.lähde?
Tukes toimi vuoden 2010 loppuun saakka nimellä Turvatekniikan keskus. Virasto sai nykyisen nimensä kun kemikaalien tuotevalvontatehtävät, joita aiemmin hoidettiin Sosiaali- ja terveysalan lupa- ja valvontavirastossa (Valvira), Suomen ympäristökeskuksessa (SYKE) sekä Elintarviketurvallisuusvirasto Evirassa, keskitettiin Tukesiin. Uudistuksella tehostettiin kemikaaleja koskevaa tuotevalvontaa ja lisättiin valvonnan yhdenmukaisuutta. Keskittämisen ansiosta yritykset ja kansalaiset voivat asioida usean viranomaisen sijasta yhden kemikaaliviranomaisen kanssa. Uudistuksella haettiin resursseja myös uudistuneen ja entistä vaativamman EU-lainsäädännön toimeenpanoon.lähde?
Tukes perustettiin vuonna 1995, kun Teknillisen tarkastuskeskuksen ja Sähkötarkastuskeskuksen viranomaistoiminnot yhdistettiin. Perustaminen liittyy myös Suomen jäsenyyteen Euroopan unionissa, sillä sen myötä siirryttiin viranomaisten tekemistä tyyppihyväksynnöistä valmistajien vaatimustenmukaisuusvakuutuksiin, joista osoituksena tuotteisiin laitetaan CE-merkintä. Samalla valvonnassa siirryttiin markkinavalvontaan eli markkinoille jo saatettujen tuotteiden jälkikäteiseen valvontaan.lähde?
Hallinto

Tukes toimii Helsingissä, Tampereella ja Rovaniemellä. Helsingin toimipisteessä sijaitsevat Tukesin johto ja ryhmistä painelaitteet, biosidit, kasvinsuojeluaineet, teollisuuskemikaalit, talous ja FINAS-akkreditointipalvelu sekä osa kaivokset-, kemikaalituotteet-, ammattilaistuotteet-, kuluttajapalvelut-, kuluttajatuotteet-, hallinto-, tieto- ja viestintäryhmistä. Tampereelle ovat sijoittuneet Tukesin ryhmistä sähkötuotteet, sähkölaitteistot, teolliset prosessit ja osa ammattilaistuotteet-, kuluttajatuotteet-, kuluttajapalvelut-, kemikaalituotteet-, viestintä-, tieto- ja hallinto-ryhmistä. Kaivosviranomaisen asioita hoidetaan sekä Rovaniemen että Helsingin toimipaikoissa.lähde?
Tukes toimi aiemmin Helsingissä, mutta vuonna 2010, osana valtionhallinnon alueellistamisratkaisuja, osa toiminnoista siirtyi Tampereelle. Helsingin toimitilat siirtyivät toukokuun 2010 lopussa Pasilan virastokeskukseen aikaisemmasta Lönnrotinkadun toimipaikasta. Tampereella siirryttiin heinäkuun 2010 alusta alkaen Technopolis Yliopistonrinteen toimistorakennukseen Kalevantielle. Aikaisempi Tampereen toimipiste sijaitsi Uimalankadun virastotalossa Kalevan kaupunginosassa. Rovaniemen toimipiste avattiin kesällä 2011, kun Tukes sai hoitaakseen kaivosviranomaistehtävät työ- ja elinkeinoministeriöstä. Tukesin Rovaniemen toimisto on Lapin aluehallintoviraston kiinteistön yhteydessä.lähde?
Tukesissa on henkilöstöä noin 250. Heistä noin 75 toimii Tampereella ja noin 10 Rovaniemellä. Tukesin pääjohtajana on toiminut 1. helmikuuta 2025 alkaen Tomi Lounema.
Tukes toimii usean ministeriön ohjauksessa. Tukesin hallinnollisesta ohjauksesta ja valvonnasta vastaa työ- ja elinkeinoministeriö. Lisäksi liikenne- ja viestintäministeriö, maa- ja metsätalousministeriö, sisäasiainministeriö, sosiaali- ja terveysministeriö ja ympäristöministeriö ohjaavat virastoa yhteistoiminnassa kukin omalla toimialallaan.lähde?
Organisaatio

Tukesissa organisaatio on jaettu viiteen eri yksikköön:
Kemikaalit
Teollisuus
Tuotteet
Tieto ja kehitys
FINAS.
Lisäksi suoraan pääjohtajan alaisuudessa toimii viestintäryhmä.
Kemikaaliyksikön tehtäviin kuuluu valvoa ja edistää kemikaaliturvallisuutta sekä kasvinsuojeluaineiden turvallisuutta ja laatua. Kemikaaliyksikkö hoitaa muun muassa seuraaviin liittyviä tehtäviä:
kemikaalituotevalvonta
EU:n REACH- ja CLP-asetuksiin ja biosidilainsäädäntöön liittyvät toimenpanotehtävät ja valvonta
kasvinsuojeluaineiden riskinarviointi, hyväksyminen ja rekisteröinti.
Kemikaaliyksikköön kuuluu myös jalometallituotteiden vaatimustenmukaisuuden valvonta.
Teollisuusyksikön tehtäviin kuuluu laitosten ja laitteistojen turvallisuuden, urakointi- ja asennustoiminnan sekä tarkastuspalveluiden valvonta. Teollisuusyksikkö valvoo muun muassa seuraavia:
vaarallisia kemikaaleja käsittelevät teollisuuslaitokset
neste- ja maakaasukohteet
räjähdetehtaat ja -varastot
painelaitteet ja näitä käyttävät tuotantolaitokset
kaivokset ja malminetsintä- ja kullanhuuhdontakohteet
jakeluverkkojen ja kiinteistöjen sähkölaitteistojen asentaminen, käyttö ja tarkastaminen
hissiurakointi ja -huolto
vaa'at, polttoaine- ja nestemittarit sekä torikaupan mitat.
Tuoteyksikkö valvoo myynnissä olevien tuotteiden turvallisuutta ja teknistä luotettavuutta. Markkinoilla olevien tuotteiden on oltava turvallisia ja vaatimustenmukaisia. Tuotevalvonnan kohteina ovat muun muassa:
sähkölaitteet
kuluttajatuotteet, kuten lelut, koneet ja henkilönsuojaimet
rakennustuotteet
räjähteet ja ilotulitteet
vaarallisten aineiden kuljetuspakkaukset ja -säiliöt
pelastustoimen laitteet.
Tuoteyksikköön kuuluu myös kuluttajapalveluiden turvallisuusvalvonta. Turvallisuuden lisäksi valvotaan sähkölaitteiden sähkömagneettisia häiriöominaisuuksia sekä energiatehokkuutta ja merkintöjä.lähde?
Valvonta suoritetaan tekemällä pistokokeita erilaisille tuotteille. Kaikkia tuotteita viranomaiset eivät tarkista eivätkä myöskään myönnä hyväksymisiä turvallisille tuotteille. Vastuu tuotteen turvallisuudesta on ensisijaisesti elinkeinonharjoittajalla.lähde?
Tieto- ja kehitysyksikön tehtäviin kuuluvat Tukesin hallintopalvelutehtävien hoitaminen, toimialuetta koskevien säädösten ja toimintamallien kehittämiseen osallistuminen sekä tietopalveluiden tuottaminen. Valvonnassa saadut tiedot ja kokemukset sekä tutkimus- ja kehittämistoiminnan tuottama tieto välitetään eteenpäin. Aktiivisella viestintä- ja koulutustoiminnalla edistetään valvonnan tavoitteiden toteutumista, erityisesti onnettomuuksien ennaltaehkäisyä.lähde?
FINAS-akkreditointipalvelu on Suomen kansallinen akkreditointielin, joka toteaa päteväksi kalibrointi- ja testauslaboratorioita, sertifiointielimiä, tarkastuslaitoksia, vertailumittausten järjestäjiä sekä päästökauppa- ja EMAS-todentajia. FINAS-akkreditointipalvelun tehtäviin kuuluu myös esim. viranomaisten asettamiin vaatimuksiin perustuvia pätevyyden arviointeja. FINAS toimii itsenäisenä ja puolueettomana yksikkönä Tukesin organisaatiossa.lähde?
Aiheesta muualla

Tukesin verkkosivut
Tukesin strategia 2022
Tukesin turvallisuusemojit (Arkistoitu – Internet Archive)
Tukes - suojan tuoja -video
Valtion virastotalon eli Ratapihantie 7:n toimistorakennuksen pääsisäänkäynti Helsingin Pasilassa. Turvallisuus- ja kemikaalivirasto (Tukes) on eräs tämän Senaatti-kiinteistöjen omistaman rakennuksen vuokralaisista.
Aaron Mooy

Kamerun vs. Australia (1-1). FIFA Cup vuonna 2017.
Aaron Frank Mooy (s. 15. syyskuuta 1990 Sydney, Australia) on australialainen jalkapalloilija, joka edustaa Skotlannin Valioliigassa pelaavaa Celticiä.
Kausina 2017–2019 Mooy pelasi Huddersfield Townin joukkueessa Englannin Valioliigassa 65 ottelua ja teki niissä seitsemän maalia. Kaudella 2016–2017 hän kuului Manchester Cityn omistukseen mutta oli tuolloin lainalla mestaruussarjassa silloin pelanneessa Huddersfieldissä. Huddersfieldin pudottua Valioliigasta Mooy siirtyi elokuussa 2019 Valioliigassa säilyneeseen Brighton & Hove Albioniin, joka tammikuussa 2020 osti hänet itselleen. Mooy pelasi kaudella 2019–2020 Valioliigassa 31 ottelua, joissa hän teki kaksi maalia. Kausina 2020–2022 hän edusti Kiinassa Shanghai Portia. Heinäkuussa 2022 hän siirtyi Celticiin. Jo kausina 2010–2012 hän pelasi Skotlannin pääsarjassa, tuolloin St. Mirrenin joukkueessa.
Mooy on pelannut Australian maajoukkueessa 52 maaottelua ja tehnyt niissä seitsemän maalia. Hän teki maalin kolmessa ensimmäisessä maaottelussaan joulukuussa 2012 ja heinäkuussa 2013. MM-kilpailuissa 2018 hän pelasi Australian kaikki kolme ottelua alusta loppuun. Alle 20-vuotiaiden MM-kilpailuissa 2009 hän pelasi kaksi ottelua ja teki yhden maalin.